கேள்வி: நாசோ டோக்கி - இளமையும் குடும்பப் பின்னணியும் பற்றி நீங்கள் என்ன அறிந்துள்ளீர்கள்?
பதில்: நாசோ டோக்கி ஏறத்தாழ 1651ஆம் ஆண்டில் ஆப்கானித்தானின் கந்தகார் மாகாணம் தாசி அருகே இசுபோசுமயீசு குல் என்ற சிற்றூரில் செல்வாக்கும் செல்வமும் மிகுந்த பஷ்தூன் மக்கள் குடும்பத்தில் பிறந்தார். அவரின் தந்தை, சுல்தான் மலகாய் டோக்கி, பஷ்தூன் பழங்குடியினரின் குறிப்பிடத்தக்கத் தலைவராகவும் காசுனி வட்டார ஆளுநராகவும் இருந்தார். நாசோ டோக்கி, கரம் கான் என்பவரின் மகனான சலிம் கான் ஓடக்கை திருமணம் செய்து கொண்டார். ஓடக் கோமரபு என அறியப்பட்ட மரபின் புகழ்பெற்ற ஆப்கன் அரசர் மீர்வாயிசு ஓடக் இவரது மகனாவார். இவரது பேரப்பிள்ளைகளான மகமூது ஓடக், உசைன் ஓடக்கும் புகழ்பெற்று இருந்தனர். நாசோ அனா கற்றுணர்ந்த கவிதாயினியாகவும் கண்ணியம் மிக்கவராகவும் விளங்கினார். அவரது அன்பாலும் அக்கறையாலும் மக்களைக் கவர்ந்தார். நாசோவின் தந்தையார் தமது மகளின் கல்வியிலும் வளர்ப்பிலும் மிகுந்த கவனம் செலுத்தி வந்தார். கந்தகாரின் மிகச் சிறந்த கல்வியாளர்கள் அவருக்கு கற்பித்தனர். அவரது கவிதைகளாலும் பஷ்தூன் சட்டங்களுக்கு அளித்த ஆதரவாலும் "ஆப்கன் நாட்டு அன்னை" என அறியப்பட்டார். பஷ்தூன்வாலியை பஷ்தூன் இனக்குழுக்களின் கூட்டமைப்பிற்கான பொதுச் சட்டமாக்க நாசோ முயன்றார்; கில்ஜி மற்றும் சடோசய் இனங்களிடையே இருந்து வந்த சண்டைகளுக்கு தீர்வு கண்டதுடன் அவர்களை இணைந்து வெளிநாட்டு பெர்சிய சபாவித்து வம்சம் அரசர்களை எதிர்கொள்ளத் தூண்டினார். ஆப்கன் பண்பாட்டிற்கு நாசோவின் கவிதைகள் ஆற்றிய பங்கு இன்றும் மதிக்கப்படுகின்றது. சூர் மலைகள் அருகே அவரின் தந்தை போர்க்களத்தில் கொல்லப்பட்ட போது நாசோவின் தமையன் போருக்குச் சென்றான்; அந்த நேரத்தில் வீட்டையும் கோட்டையையும் பாதுகாக்கும் பொறுப்பை நாசோ ஏற்றார். அவர் வாளேந்தி தமது போர்வீரர்களுக்குத் தலைமை தாங்கி எதிரிகளுடன் போரிட்டு கோட்டையைப் பாதுகாத்தார்.The Hidden Treasure: A Biography of Pas̲htoon Poets By Muḥammad Hotak, ʻAbd al-Ḥayy Ḥabībī, p.135